
ТЕХНИЧЕСКА СПЕЦИФИКАЦИЯ
Предмет на поръчката: „Избор на изпълнител за основен ремонт на санитарни възли в СУ „Никола Йонков Вапцаров“, с.Бенковски, общ.Кирково“.

Основание за изпълнение: 
Възложител: Възложител на настоящата обществена поръчка за избор на изпълнител, възлагана по реда на Закона за обществените поръчки (ЗОП), е Директора на СУ“Никола Йонков Вапцаров“ с.Бенковски, общ.Кирково.
Правно основание за възлагане на обществената поръчка: Възложителят обявява обществена поръчка -  възлагане чрез събиране на оферти с обява на основание чл.20, ал.3, т.1 от Закона за обществените поръчки (ЗОП).

Обект на обществената поръчка е извършване на строителство съгласно чл.3, ал.1, т.1 от ЗОП.

Общи положения 
Строително-ремонтните работи обхващат ремонт на санитарни възли на първи, втори, трети и четвърти етаж, находящи се в сградата на СУ „Н. Й. Вапцаров” с.Бенковски, общ.Кирково. Ремонтът на санитарните възли включва: демонтаж на облицовка на фаянсови и теракотни плочки по стени и  подове; фаянсова облицовка с лепило по стени на фуга 2мм.; вътрешна гладка вароциментова мазилка по стени; настилка от теракотни плочки; доставка и монтаж на – тоалетни мивки среден формат, тоалетен моноблок, полупорцеланови писоари бели стенни, смесителни батерии за мивка-стенна, PVC врати /четирикамерен/ профил и др.

Облицовката от фаянс следва да се изпълни съгласно ПИПСМР и изискванията на производителя.

Облицовката на санитарните помещения трябва да се изпълни от висококачествен фаянс на циментово лепило. Плочите трябва да бъдат от високо качество без дефекти, обрушвания, с еднакви размери и без изкривявания. 

Фугите следва да се запълнят с подходящ пълнител. След втвърдяване на пълнителя повърхността се почиства и покрива.

Бояджийските работи следва да се изпълняват съгласно ПИПСМР. 
Качеството и типа на всички материали за бояджийски работи, които се влагат в строежа, трябва да са с оценено съответствие съгласно Наредбата за съществените изисквания към строежите и оценяване на съответствието на строителните продукти и да са придружени с „Декларация за съответствие”.

Всички материали следва да са от високо качество и да се доставят с декларация за съответствие, каталози, описание за монтаж, да са нови, без повреди и чисти.

PVC вратите следва да бъдат изпълнени с четирикамерен профил.

За изпълнението на обществената поръчка е необходимо участникът да притежава удостоверение от камарата на строителите за изпълнение на строежи – първа група, трета категория.

Място на изпълнение на поръчката: село Бенковски, община Кирково, Република България.

Срок за изпълнение на поръчката: срокът за изпълнение на предмета на поръчката е съгласно направеното предложение от участника.
Стойност на поръчката: Настоящата обществена поръчка се финансира със средства от бюджета на училището.

Прогнозната стойност на поръчката е 83 257,50 лв. без ДДС или 99 909,00 лв. с  ДДС.

Недопустимо е надхвърляне на максималната прогнозна стойност на поръчката. Такава оферта ще се счита за изготвена в противоречие с обявените от Възложителя условия и няма да бъде оценявана.

Схема на плащане

1. Окончателно плащане.

